label_title: 1952-es cannes-i filmfesztivál
label_desc: Az 5. Cannes-i Nemzetközi Filmfesztivál 1952. április 23. és május 10. között került megrendezésre, Maurice Genevoix, francia író elnökletével. A fesztivál főbiztosi posztját "Philippe Erlanger" átadta "Robert Favre Le Bret"-nek. Noha a fesztivál 1951-től végérvényesen "nemzetközi" lett, a zsűriben még ez évben is csak franciák foglaltak helyet, ami a külföldi filmes szakmai körökben erős elégedetlenséget váltott ki. A szervezők végül bejelentették, hogy "a jövőben elindulnak a nemzetközivé válás útján". A rendezvényen továbbra is sok volt a külsőség, viszont sikerült összegyűjteni az évad legnagyobb filmjeit. A világpolitikában erősen érezhető hidegháború a cannes-i fesztivált sem kerülte el: gyakorlatilag eltűntek a kelet- és közép-európai filmek.